Αλμπέρτο Μπιγκόν

Ο Αλμπέρτο Μπιγκόν (γεννημένος στις 31 Οκτωβρίου 1947 στην πόλη Πάντοβα), είναι Ιταλός παλαίμαχος διεθνής ποδοσφαιριστής και πρώην προπονητής ποδοσφαίρου. Καθ'όλη τη διάρκεια της εικοσαετούς καριέρας του ως ποδοσφαιριστής αγωνίστηκε στα πρωταθλήματα της Ιταλίας. Ως προπονητής, έχει εργαστεί στην Ιταλία, την Ελβετία, την Ελλάδα και τη Σλοβενία.

 Ο Αλμπέρτο Μπιγκόν έκανε τα πρώτα του ποδοσφαιρικά βήματα στην ομάδα της γενέτειράς του, Πάντοβα. Στην Πάντοβα υπέγραψε το πρώτο του επαγγελματικό συμβόλαιο το 1964, σε ηλικία 17 ετών. Στην ομάδα παρέμεινε μέχρι το 1966 χωρίς να καταφέρει να κατακτήσει κάποιο εγχώριο τίτλο. Το 1967 και μετά απο ένα σύντομο πέρασμά του από τη Νάπολι, υπέγραψε συμβόλαιο συνεργασίας με τη ΣΠΑΛ 1907 στην οποία παρέμεινε για τρία χρόνια πετυχαίνοντας συνολικά 10 γκολ σε 49 εμφανίσεις. Το καλοκαίρι του 1970 μετεγγράφη στη Φότζια στην οποία παρέμεινε για ένα χρόνο. Συνολικά, πραγματοποίησε 65 συμμετοχές ενώ κατάφερε να πετύχει και 18 γκολ. Οι πολύ καλές του εμφανίσεις με την ομάδα της Φότζια προκάλεσαν το ενδιαφέρον αρκετών ομάδων τόσο εντός, όσο και εκτός της Ιταλίας. Τελικά, η ομάδα που τον απέκτησε με μεταγραφή ήταν η ιταλική ΑΚ Μίλαν. Στη ΑΚ Μίλαν παρέμεινε για εννιά χρόνια και συγκεκριμένα από το 1971 μέχρι το 1980 έχοντας καταφέρει να κατακτήσει με την ιταλική ομάδα αρκετούς τίτλους, τόσο σε εγχώριο όσο και σε ευρωπαικό επίπεδο. Συνολικά, με τη φανέλα της ΑΚ Μίλαν πραγματοποίησε 218 εμφανίσεις, ενώ κατάφερε να πετύχει και 56 γκολ. Τη διετία 1980-82, ο Αλμπέρτο Μπιγκόν αγωνίστηκε με τη φανέλα της Λάτσιο, ενώ την αμέσως επόμενη διετία αγωνίστηκε στη Βιτσέντζα. Μετά το τέλος της αγωνιστικής περιόδου 1983-84, ο Μπιγκόν αποφάσισε να κρεμάσει τα ποδοσφαιρικά του παπούτσια και να βάλει τέλος στην πολυετή καριέρα του σε ηλικία 37 ετών. Μετά το τέλος της επαγγελματικής του καριέρας ως ποδοσφαιριστής, ο Αλμπέρτο Μπιγκόν αποφάσισε να συνεχίσει την ενασχόλησή του με το άθλημα αλλά από ένα άλλο πόστο και συγκεκριμένα αυτό του προπονητή. Από το 1986 και μέχρι το 1998, ο Μπιγκόν εργάστηκε ως προπονητής σε αρκετές ιταλικές ομάδες και συγκεκριμένα στις Ρετζίνα, Τσεζένα, Νάπολι, Λέτσε, Ουντινέζε, Άσκολι και Περούτζα. Μοναδική εξαίρεση σε αυτή τη δωδεκαετή παρουσία του σε πάγκους ιταλικών ομάδων ήταν ένα πέρασμά του από τη Σιόν, ομάδα της Ελβετίας (1996-97). Στις 10 Νοεμβρίου του 1999, ο Αλμπέρτο Μπιγκόν ανέλαβε προπονητής του Ολυμπιακού Πειραιώς, ωστόσο αποτέλεσε παρελθόν από τον ερυθρόλευκο σύλλογο λίγο καιρό αργότερα λόγω των κακών αποτελεσμάτων και εμφανίσεων που πραγματοποιούσε υπό τις οδηγίες του η ομάδα του Πειραιά. Μετά από ένα διάλειμμα αρκετών χρόνων, ο Μπιγκόν επέστρεψε στην προπονητική το 2007 σε μια γνώριμη γι' αυτόν ομάδα, την ελβετική Σιόν, με την οποία είχε συνεργαστεί ξανά στο παρελθόν. Μετά τη δεύτερη θητεία του στη Σιόν, ο Μπιγκόν ταξίδεψε στη Σλοβενία για λογαριασμό της Ίντερμπλοκ Λιουμπλιάνας, στην οποία παρέμεινε για κάτι λιγότερο από δύο μήνες. Η ομάδα της Σλοβενίας έμελλε να αποτελέσει και την τελευταία ομάδα στην οποία εργάστηκε ως προπονητής. Ο Αλμπέρτο Μπιγκόν πραγματοποίησε το 1967 σε ηλικία 20 ετών μία συμμετοχή με την Εθνική Ιταλίας U21. Ως παίκτης 1 Πρωτάθλημα Ιταλίας: 1979 3 Κύπελλα Ιταλίας: 1972, 1973, 1977 1 Κύπελλο Κυπελλούχων: 1973Ως προπονητής 1 Πρωτάθλημα Ιταλίας: 1990 1 Σούπερ Καπ Ιταλίας: 1990 1 Πρωτάθλημα Ελβετίας: 1997 1 Κύπελλο Ελβετίας: 1997 Το προφίλ του Αλμπέρτο Μπιγκόν στο transfermarkt.co.uk Το προφίλ του Αλμπέρτο Μπιγκόν στο worldootball.net Παρελθόν από τον πάγκο του Ολυμπιακού ο Αλμπέρτο Μπιγκόν